KOMISSION ASETUS (ETY) N:o 1411/70, annettu 16 päivänä heinäkuuta 1970, melassin maksujen ennakkovahvistuksen soveltamisesta sekä sokerin, sokerijuurikkaan ja melassin tuonti- ja vientitodistuksista annetun asetuksen (ETY) N:o 836/68 muuttamisesta



Virallinen lehti nro L 156 , 17/07/1970 s. 0029 - 0029

Suomenk. erityispainos Alue 3 Nide 3 s. 0040

Tanskank. erityispainos: Sarja I Alue 1970(II) s. 0371

Ruotsink. erityispainos Alue 3 Nide 3 s. 0040

Englannink. erityispainos: Sarja I Alue 1970(II) s. 0427

Kreikank. erityispainos: Luku 03 Nide 5 s. 0128

Espanjank. erityispainos: Luku 03 Nide 3 s. 0244

Portugalink. erityispainos: Luku 03 Nide 3 s. 0244



KOMISSION ASETUS (ETY) N:o 1411/70, annettu 16 päivänä heinäkuuta 1970, melassin maksujen ennakkovahvistuksen soveltamisesta sekä sokerin, sokerijuurikkaan ja melassin tuonti- ja vientitodistuksista annetun asetuksen (ETY) N:o 836/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 1253/70(2), ja erityisesti sen 11 artiklan 2 kohdan ja 15 artiklan 4 kohdan, sekä katsoo, että sokerialan maksujen vahvistamisesta ennakolta 18 päivänä kesäkuuta 1968 annetun neuvoston asetuksen (ETY) N:o 770/68(3) 1 artiklan 1 kohdan nojalla melassin tuontiin sovellettavien maksujen ennakolta vahvistamisesta on päätettävä, jos tuonti on tarpeen hankinnan varmistamiseksi tietyillä yhteisön alueilla, nykyinen melassin hankintatilanne antaa aiheen olettaa, ettei vuoden 1969 sadon tuloksena saatava tuotanto täysin riitä tyydyttämään tiettyjen tärkeiden yhteisön pohjoisosissa sijaitsevien alueiden ennakoitavissa olevia kulutustarpeita; tämän vuoksi on tärkeää päättää melassin maksujen ennakolta vahvistamisen soveltamisesta, kunnes hankintatilanteessa tapahtuu muutos, asetuksen N:o 1009/67/ETY 11 artiklan 1 kohdan kolmannen alakohdan mukaisesti todistusten saamisen edellytyksenä on annettava vakuus, joka on pidätettävä kokonaan tai osittain, jos tuonti- tai vientivelvoitetta ei ole täytetty; soveltamista koskevat yksityiskohtaiset säännöt tällä alalla annetaan sokerin, sokerijuurikkaan ja melassin tuonti- ja vientitodistuksista 28 päivänä kesäkuuta 1968 annetussa komission asetuksessa (ETY) N:o 836/68(4), sellaisena kuin se on muutettuna asetuksella (ETY) N:o 877/69(5), näiden säännösten soveltamisesta saatu kokemus on osoittanut, että tuontivelvoitteen paremman noudattamisen mahdollistamiseksi olisi tiettyjä melassille säädetyn vakuuden määriä korotettava, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Maksujen ennakolta vahvistamista sovelletaan asetuksen N:o 1009/67/ETY 1 artiklan 1 kohdan c alakohdassa tarkoitettujen tuotteiden tuontiin. 2 artikla 1. Korvataan asetuksen (ETY) N:o 836/68 11 artiklan 1 kohdan toisen alakohdan b alakohdan kolmannessa luetelmakohdassa oleva määrä 0,02 laskentayksikköä määrällä 0,12 laskentayksikköä. 2. Lisätään asetuksen (ETY) N:o 836/68 12 artiklan 2 kohtaan toisen alakohdan jälkeen alakohta seuraavasti: "Poiketen kuitenkin siitä, mitä edellisessä alakohdassa säädetään, pidätettävän vakuuden määrä on suuruudeltaan vähintään 0,12 laskentayksikköä 100 kilogrammalta sellaisia tariffinimikkeeseen 17.03 kuuluvia tuotteita, joille maksu on vahvistettu ennakolta." 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1970. Komission puolesta Puheenjohtaja Franco M. MALFATTI (1) EYVL N:o 308, 18.12.1967, s. 1 (2) EYVL N:o L 143, 1.7.1970, s. 1 (3) EYVL N:o L 143, 25.6.1968, s. 16 (4) EYVL N:o L 151, 30.6.1968, s. 38 (5) EYVL N:o L 114, 13.5.1969, s. 8